La historia oficial
<s>La historia oficial () je argentinski igrani film snimljen 1985. godine u režiji Luisa Puenzoa, poznat kao jedno od najuspješnijih ostvarenja argentinske i latinoameričke kinematografije u 20. vijeku.</s>

<s>Po žanru je drama, a protagonistica, čiji lik tumači Norma Aleandro je srednjoškolska nastavnica koja pred kraj desničarske vojne diktature u Argentini živi sa mužem (čiji lik tumači Hector Alterio) i 5-godišnjom usvojenom djevojčicom.</s><s>Radnja prikazuje kako ispočetka, kao i mnogi pripadnici srednje klase, podržava režim, ali sa vremenom počinje otkrivati njegovu pravu prirodu i počinje sumnjati u to da je djevojčica dijete prisilno nestale političke zatvorenice koja je u tajnom zatvoru bila silovana i prisiljena rodi dijete koje bi bilo prodano bogatim parovima u Argentini ili svijetu.</s>

<s>La historia oficial se počela snimati dvije godine ranije, kada je diktatorski režim počeo prepuštati civilima, a u Argentinu se iz egzila vraćali brojni ljevičari, uključujući i Normu Leandro.</s><s>Nakon vijesti o snimanju su režiser i članovi ekipe počeli primati prijetnje smrću od pristaša režima i članova sa njim povezanih paravojnih formacija, pa je objavljeno da se snimanje prekida; u stvarnosti, La historia oficial se nastavila snimati u tajnosti te, između ostalog, sadrži i dokumentarne snimke trga Plaza de Mayo u Buenos Aires gdje su se okupljala rodbina prisilno nestalih, odnosno članovi organizacije Majke Plaza de Mayo.</s>

<s>Film je svoju premijeru imao godinu i pol dana nakon službenog povratka demokracije, te je postigao izuzetan uspjeh, pogotovo kod stranih kritičara te dobio brojne prestižne nagrade.</s><s>Pri tome se najviše ističe Oscar za najbolji film na stranom jeziku koji je dodijeljen 24. marta 1986. godine, upravo na desetu obljetnicu puča kojim je uspostavljena diktatura.</s><s>La historia official je bio prvi argentinski i prvi latinoamerički film koji je dobio to priznanje.</s>

<s>Uloge
 Norma Aleandro ...</s><s>Alicia Marnet de Ibáñez
 Héctor Alterio ...</s><s>Roberto Ibáñez
 Chunchuna Villafañe ...</s><s>Ana
 Hugo Arana ...</s><s>Enrique
 Guillermo Battaglia ...</s><s>José
 Chela Ruiz ...</s><s>Sara
 Patricio Contreras ...</s><s>Benítez
 María Luisa Robledo ...</s><s>Nata
 Aníbal Morixe ...</s><s>Miller
 Jorge Petraglia ...</s><s>Macci
 Analía Castro ...</s><s>Gaby
 Daniel Lago ...</s><s>Dante
 Augusto Larreta ...</s><s>General
 Pablo Rago</s>

<s>Izvori</s>

<s>Vanjske veze
 
 
 
 La historia oficial  at the cinenacional.com 
 La historia oficial  20th Anniversary in Argentina 
 The Official Story trailer at YouTube</s>

<s>Argentinski filmovi
Dramski filmovi
Politički filmovi</s>

